อ่อนค่า! บาทเปิด 32.88 บาทต่อดอลลาร์
เงินบาทเปิดตลาด 32.88 บาทต่อดอลลาร์ อ่อนค่า หลังดอลลาร์แข็งค่ารับเงินเฟ้อสหรัฐฯพุ่งหนุนเฟดขึ้นดดอกเบี้ย
11 พ.ย. 2564

เมื่อวันที่ 11 พ.ย. 64 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.88 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 32.75 บาท/ดอลลาร์ เนื่องจากดอลลาร์แข็งค่าเมื่อเทียบกับสกุลเงินหลัก หลังตัวเลขเงินเฟ้อของสหรัฐออกมาสูงเกินกว่าที่ตลาดคาดการณ์ไว้ ทำให้เกิดความกังวลว่าธนาคารกลางสหรัฐ (เฟด) อาจพิจารณาปรับขึ้นดอกเบี้ยเร็วขึ้น และอัตราดอกเบี้ยพันธบัตรของสหรัฐปรับตัวสูงขึ้น"บาทอ่อนค่าตามทิศทางตลาดโลก หลังดอลลาร์แข็งค่าเนื่องจากตัวเลขเงินเฟ้อออกมาสูงเกินคาด ต้องจับตาดูวันนี้ยังมีโฟล์วต่างประเทศไหลเข้ามาในตลาดพันธบัตรอีกหรือไม่ หลังเงื่อนไขเปลี่ยนไป" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.75 - 33.00 บาท/ดอลลาร์ โดยรอดูผลพวงจากตัวเลขเงินเฟ้อของสหรัฐ และทิศทางของเงินทุนต่างประเทศ